બારડોલી સુગર ફેક્ટરીની ત્રેસઠમી વાર્ષિક સાધારણ સભા શુક્રવારના રોજ કેદારેશ્વર મહાદેવ મંદિર હૉલ ખાતે સંસ્થાના ઉપપ્રમુખ ભાવેશ પટેલના અધ્યક્ષ સ્થાને મળી હતી. પ્રમુખ રમણલાલ પટેલ હાલ વિદેશ યાત્રા પર હોય તેમની ગેરહાજરીમાં ઉપપ્રમુખ ભાવેશ પટેલે સમગ્ર સભાનું સંચાલન કર્યું હતું. પ્રમુખ સ્થાનેથી સંબોધન કરતાં ભાવેશ પટેલે જણાવ્યુ હતું કે આગામી વર્ષ 2018-19ની સિઝનમાં દેશભરમાં અંદાજિત 355 લાખ ટન જેટલું ખાંડનું ઉત્પાદન થવાની સંભાવના હોય ગત વર્ષ કરતાં પણ આવનારું વર્ષ વધુ કપરું રહેવા પામશે. વૈશ્વિક હરીફાઈમાં ટકી રહેવા માટે આપણે અનેક પડકારો અને મુશ્કેલીનો સામનો કરવો પડશે. વધુમાં તેમણે જણાવ્યુ કે સંસ્થામાં બળેલી શેરડીનું પ્રમાણ 60 ટકાથી ઉપર પહોંચ્યું હોય ચિંતાજનક બાબત કહી શકાય. ચાલુ વર્ષે પણ 335 એકર બળેલી શેરડી નોંધાતા દુઃખ વ્યક્ત કરતાં તેમણે સભાસદોને શેરડી બળવાનું પ્રમાણ શક્ય એટલું ઘટાડવા માટે આગ્રહ ભરી વિનંતી કરી હતી. સભામાં સાધારણ સભાની કાર્યસૂચિના તમામ કામોને સર્વાનુમતે મંજૂરી મળી હતી. જેમાં ગત સામાન્ય સભાની કાર્યવાહીનું વાંચન એમ.ડી. પંકજ પટેલ દ્વારા કરવામાં આવ્યું હતું. ખાંડના ભાવ સતત નીચા જતાં હોય ખેડૂતોની ભાવ મળી શકતો નથી આથી બાયપ્રોડક્ટનો પ્રોજેકટ અંગે પણ સુગર ફેક્ટરી દ્વારા વિચારવામાં આવી રહ્યું છે. જે મુજબ મહત્વના એવા બાયપ્રોડક્ટ પ્લાન્ટ નાંખવા અંગેના એજન્ડા પર ચર્ચા વિચારણા કરવામાં હતી. જેમાં ત્રણ બાયપ્રોડક્ટ